Príloha č. 3 súťažných podkladov

**INFORMATÍVNE SÚŤAŽNÉ PODKLADY K VÝZVE NA PREDKLADANIE PONÚK V RÁMCI ZRIADENÉHO DNS**

TIETO SÚŤAŽNÉ PODKLADY SÚ LEN INFORMATÍVNE. KONKRÉTNE SÚŤAŽNÉ PODKLADY BUDÚ VYŠPECIFIKOVANÉ A UPRAVENÉ AŽ PRE VÝZVU VYHLÁSENÚ V RÁMCI ZRIADENÉHO DYNAMICKÉHO NÁKUPNÉHO SYSTÉMU.

**SÚŤAŽNÉ PODKLADY**

**k výzve v rámci dynamického nákupného systému**

**s názvom „Biela technika – DNS“ výzva č. ...
na predmet zákazky „...“**

Verejné obstarávanie realizované postupom zadávania zákazky podľa § 58 až 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
(ďalej len „zákon o verejnom obstarávaní“ alebo „ZVO“)

Súlad súťažných podkladov so zákonom o verejnom obstarávaní potvrdzuje:

 V Bratislave, dňa .....................2025

**Obsah**

[Časť I.](#_Toc189637022) [Všeobecné informácie 3](#_Toc189637023)

[1. Identifikácia verejného obstarávateľa 3](#_Toc189637024)

[2. Predmet zákazky 3](#_Toc189637025)

[Časť II.](#_Toc189637026) [Komunikácia, vysvetľovanie 3](#_Toc189637027)

[3. Komunikácia 3](#_Toc189637028)

[4. Vysvetľovanie 4](#_Toc189637029)

[Časť III.](#_Toc189637030) [Predloženie ponuky 4](#_Toc189637031)

[5. Podmienky predloženia ponuky 4](#_Toc189637032)

[6. Obsah ponuky 4](#_Toc189637033)

[7. Kritéria na vyhodnotenie ponúk a pravidlá ich uplatnenia 5](#_Toc189637034)

[8. Lehota na predkladanie ponúk 5](#_Toc189637035)

[9. Predloženie ponuky 5](#_Toc189637036)

[10. Doplnenie, zmena a odvolanie ponuky 6](#_Toc189637037)

[11. Variantné riešenie 6](#_Toc189637038)

[12. Dôvernosť verejného obstarávania 6](#_Toc189637039)

[13. Elektronická aukcia 6](#_Toc189637040)

[Časť VI.](#_Toc189637041) [Otváranie a vyhodnotenie ponúk 7](#_Toc189637042)

[14. Otváranie ponúk 7](#_Toc189637043)

[15. Vyhodnotenie ponúk 7](#_Toc189637044)

[16. Informácia o výsledku vyhodnotenia ponúk a uzavretie zmluvy 7](#_Toc189637045)

[17. Zrušenie použitého postupu zadávania zákazky 7](#_Toc189637046)

[18. Aplikácia zákona o verejnom obstarávaní 7](#_Toc189637047)

**Zoznam príloh:**

Informatívna príloha č. 1 – Opis predmetu zákazky

Informatívna príloha č. 2 – Návrh na plnenie kritérií na vyhodnotenie ponúk

Informatívna príloha č. 3 – Návrh kúpnej zmluvy

Informatívna príloha č. 4 – Zoznam subdodávateľov

Informatívna príloha č. 5 – Čestné vyhlásenie k uplatňovaniu medzinárodných sankcií

##

## Časť I.

## Všeobecné informácie

### Identifikácia verejného obstarávateľa

 Názov organizácie: **Ministerstvo obrany Slovenskej republiky**

 Zastúpený: Sekcia verejného obstarávania

 Sídlo organizácie: Námestie generála Viesta 2, 832 47 Bratislava

 IČO: 30 845 572

 IČ DPH: SK2020947698

 Adresa profilu: <https://www.uvo.gov.sk/vyhladavanie/vyhladavanie-zakaziek/detail/536212>

ID zákazky v JOSEPHINE: xxxxx

Link na zákazku v systéme JOSEPHINE:<https://josephine.proebiz.com/sk/tender/xxxxx/summary>

Verejný obstarávateľ vystupuje v rámci tohto obstarávania ako centrálna obstarávacia organizácia
(ďalej len „COO“) v súlade s § 15 ZVO pre príspevkové a rozpočtové organizácie Ministerstva obrany SR, ktoré sú verejnými obstarávateľmi v súlade s § 7 ods. 1 písm. d) ZVO.

### Predmet zákazky

1. Predmetom zákazky je kúpa, dodanie a inštalácia prístrojov a zariadení určených pre domácnosť
– tzv. biela technika – ktoré sú bežne dostupné na trhu. Plnenie bude realizované v rámci celého územia SR pre útvary a zariadenia Ministerstva obrany SR a jeho rozpočtové a príspevkové organizácie.
2. Číselný kód pre hlavný predmet z Hlavného slovníka obstarávania (CPV) k predmetu zákazky:

*(číselný kód bude uvedený v súťažných podkladoch ku konkrétnej výzve na predkladanie ponúk
v rámci DNS)*

Číselný kód pre doplňujúce predmety z Hlavného slovníka obstarávania (CPV) k predmetu zákazky:

*(číselné kódy budú uvedené v súťažných podkladoch ku konkrétnej výzve na predkladanie ponúk
v rámci DNS)*

1. Predpokladaná hodnota predmetu zákazky: ....... eur bez DPH.
2. Podrobné vymedzenie predmetu zákazky je uvedené v prílohe č. 1 týchto súťažných podkladov „Opis predmetu zákazky“ týchto súťažných podkladov.
3. **Lehota plnenia**: do xxxxxx dní / mesiacov od nadobudnutia účinnosti kúpnej zmluvy.
4. **Miesto plnenia**: /*doplní sa miesto dodania predmetu zákazky podľa konkrétnej zákazky/*
5. **Zdroj finančných prostriedkov**: Predmet zákazky bude financovaný z rozpočtových prostriedkov verejného obstarávateľa. Preddavky verejný obstarávateľ nebude poskytovať. Finančné plnenie
zo strany verejného obstarávateľa bude realizované formou bezhotovostného platobného styku
na základe vystavených faktúr zo strany úspešného uchádzača podľa podmienok upravených v konkrétnej zmluve. Splatnosť faktúry je do 30 dní odo dňa jej doručenia.

## Časť II.

## Komunikácia, vysvetľovanie

### Komunikácia

* 1. Poskytovanie vysvetlení, výmena informácií a komunikácia (ďalej len „komunikácia“) medzi verejným obstarávateľom a záujemcami / uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí aktuálnosť a úplnosť všetkých údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácií so záujemcami / uchádzačmi postupovať v zmysle § 20 ZVO prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.
	3. JOSEPHINE je na účely tohto verejného obstarávania systém na elektronizáciu zadávania verejných zákaziek, ktorý je ako elektronický prostriedok dostupný na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:
* Mozilla Firefox verzia 13.0 a vyššia
* Google Chrome
* Microsoft Edge.
	1. Verejný obstarávateľ pre efektívne fungovanie v systéme JOSEPHINE odporúča hospodárskym subjektom, aby si prečítali manuál používania elektronického prostriedku JOSEPHINE,
	ktorý je dostupný na doméne <https://josephine.proebiz.com> v pravom hornom kontextovom menu (Knižnica manuálov a odkazov).
	2. V prípade potreby môžu záujemcovia požiadať o technickú pomoc pri používaní systému JOSEPHINE na e-mailovej adrese: houston@proebiz.com.

### Vysvetľovanie

* 1. V prípade nejasností a potreby vysvetlenia informácií uvedených v súťažných podkladoch alebo inej sprievodnej dokumentácii poskytnutej verejným obstarávateľom v lehote na predkladanie ponúk
	(ďalej iba „vysvetlenie“) môže záujemca požiadať o vysvetlenie prostredníctvom komunikačného rozhrania systému JOSEPHINE.
	2. Vysvetlenie informácií uvedených v súťažných podkladoch alebo v inej sprievodnej dokumentácii podľa bodu 4.1. týchto súťažných podkladov bude uverejnené v systéme JOSEPHINE v danom DNS alebo v konkrétnej zákazke v časti Dokumenty.
	3. Ak je to nevyhnutné, verejný obstarávateľ môže v lehote na predkladanie ponúk doplniť informácie uvedené v súťažných podkladoch alebo v dokumentácii poskytnutej verejným obstarávateľom v lehote
	na predkladanie ponúk o čom poskytne všetkým záujemcom informáciu prostredníctvom komunikačného rozhrania systému JOSEPHINE.
	4. Verejný obstarávateľ primerane predĺži lehotu na predkladanie ponúk, ak vysvetlenie informácií podľa bodu 4.2. týchto súťažných podkladov zo strany verejného obstarávateľa nie je poskytnuté
	v zákonnej lehote aj napriek tomu, že bolo vyžiadané dostatočne vopred, ako aj v prípade,
	ak v dokumentoch potrebných na vypracovanie ponuky vykoná podstatnú zmenu. O týchto skutočnostiach verejný obstarávateľ poskytne všetkým záujemcom informáciu prostredníctvom
	komunikačného rozhrania systému JOSEPHINE.

## Časť III.

## Predloženie ponuky

### Podmienky predloženia ponuky

* 1. Ponuku môžu predkladať len záujemcovia zaradení do predmetného DNS. Zaradený záujemca môže predložiť len jednu ponuku.
	2. Ponuka, doklady a dokumenty tvoriace ponuku zaradeného záujemcu sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

### Obsah ponuky

* 1. Ponuka musí byť verejnému obstarávateľovi predložená zaradeným záujemcom elektronicky prostredníctvom komunikačného rozhrania systému JOSEPHINE a musí obsahovať doklady, dokumenty a vyhlásenia podľa týchto súťažných podkladov, a to vo formátoch podľa týchto súťažných podkladov.
	2. Ponuka predložená zaradeným záujemcom musí obsahovať:
		+ - 1. **návrh** zaradeného záujemcu **na plnenie kritérií** (príloha č. 2 týchto súťažných podkladov) kompletne vyplnený a podpísaný oprávnenou osobou vo formáte pdf. a zároveň vo formáte excel.,
				2. **opis** ponúkaného **tovaru** preukazujúci splnenie požiadaviek verejného obstarávateľa na predmet zákazky, v ktorom uvedie obchodné označenie tovaru, technické, kvalitatívne, materiálové parametre ponúkaného tovaru a ďalšie informácie o ponúkanom tovare v takom rozsahu, aby bolo možné jednoznačne posúdiť splnenie všetkých požiadaviek verejného obstarávateľa na predmet zákazky. Opis ponúkaného tovaru musí byť v súlade s požiadavkami uvedenými v prílohe č. 1 týchto súťažných podkladov – Opis predmetu zákazky,
				3. fotografie (nie ilustračné fotografie) predmetu zákazky na každý druh tovaru v súlade s prílohou č. 1 týchto súťažných podkladov – Opis predmetu zákazky,
				4. **údaje o subdodávkach a subdodávateľoch** podľa prílohy č. 4 týchto súťažných podkladov kompletne vyplnený a podpísaný oprávnenou osobou (pozn.: uchádzač údaje uvedie iba v tom prípade, ak sú mu v čase predloženia ponuky známi subdodávateľ/subdodávatelia, ktorým má v úmysle zadať časť zákazky),
				5. **v prípade skupiny dodávateľov vystavené splnomocnenie pre jedného z členov skupiny**,
				ktorý bude oprávnený prijímať pokyny za všetkých a konať v mene všetkých ostatných členov skupiny, podpísané všetkými členmi skupiny alebo osobou, resp. osobami oprávnenými konať v danej veci za každého člena skupiny (oprávnená zastupujúca osoba/osoby preukazuje/preukazujú svoje oprávnenie konať splnomocnením),
				6. verejný obstarávateľ odporúča uchádzačom predložiť aj zoznam všetkých predkladaných dokumentov.

### Kritéria na vyhodnotenie ponúk a pravidlá ich uplatnenia

* 1. Kritérium na vyhodnotenie ponúk je: **Najnižšia cena v eurách bez DPH** za celý predmet zákazky.
	2. Verejný obstarávateľ v konkrétnej výzve na predkladanie ponuky môže stanoviť pravidlo na stanovenie úspešného uchádzača pre prípad, že viacerí uchádzači predložia rovnaké najnižšie celkové ceny
	za predmet zákazky v EUR bez DPH.
	3. Uchádzač v Návrhu na plnenie kritérií uvedie navrhovanú zmluvnú cenu predmetu zákazky nasledovne:
		1. Ak je uchádzač platiteľom dane z pridanej hodnoty (ďalej len ,,DPH“), navrhovanú cenu uvedie v zložení:

Navrhovaná cena v EUR bez DPH.

Percentuálna sadzba a výška DPH v EUR.

Navrhovaná cena v EUR vrátane DPH.

* + 1. Ak uchádzač nie je platiteľom DPH, uvedie iba navrhovanú cenu celkom. Na skutočnosť, že nie je platiteľom DPH upozorní v ponuke označením ,,NEPLATCA DPH“. Ak sa uchádzač v priebehu zmluvného vzťahu stane platiteľom DPH, zmluvná cena sa nemôže navýšiť.
	1. V prípade, že v priebehu procesu verejného obstarávania dôjde k legislatívnym zmenám v oblasti DPH, príslušné časti ponuky úspešného uchádzača (percentuálna sadzba a výška DPH v EUR a navrhovaná cena v EUR vrátane DPH) budú verejným obstarávateľom upravené v súlade s aktuálne platným právnym poriadkom Slovenskej republiky z dôvodu dodržania zákonnej povinnosti účtovať DPH v aktuálnej sadzbe podľa všeobecne záväzných právnych predpisov platných a účinných v deň vzniku daňovej povinnosti.

### Lehota na predkladanie ponúk

* 1. Lehota na predkladanie ponúk uplynie dňa **xx.xx.2025 o xx.xx hod**., pričom rozhodujúcim a platným je aktuálny čas systému JOSEPHINE.
	2. Verejný obstarávateľ odporúča uchádzačom predložiť ponuku s dostatočným časovým predstihom pred uplynutím lehoty na predkladanie ponúk. Po tejto lehote už nie je možné ponuku predložiť.

### Predloženie ponuky

* 1. Zaradený záujemca sa prihlasuje do systému JOSEPHINE pomocou eID alebo svojich hesiel,
	ktoré nadobudol v rámci autentifikačného procesu.
	2. Zaradený záujemca si po prihlásení do systému JOSEPHINE v prehľade - zozname verejných obstarávaní vyberie predmetnú zákazku v rámci predmetného DNS a vloží svoju ponuku do určeného formulára na príjem ponúk, ktorý nájde v záložke ,,Ponuky a žiadosti“.
	3. Uchádzač predkladá ponuku v lehote na predkladanie ponúk. Ponuka je vyhotovená elektronicky
	v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>.
	4. Elektronická ponuka sa vloží vyplnením ponukového formulára a vložením požadovaných dokladov
	a dokumentov v systéme JOSEPHINE umiestnenom na webovej adrese <https://josephine.proebiz.com/>.
	5. K ponuke  predloženej prostredníctvom systému JOSEPHINE musí uchádzač pripojiť požadované naskenované doklady, vo formáte „pdf“, resp. vo formátoch určených v týchto súťažných podkladoch v strojovo čitateľnej forme, ktorá zabezpečí trvalé zachytenie jej obsahu a následne vyplniť položkový elektronický formulár, ktorý zodpovedá návrhu na plnenie kritérií uvedenom v súťažných podkladoch.
	6. Všetky potvrdenia, doklady a iné dokumenty ponuky, požadované v týchto súťažných podkladoch, predloží zaradený záujemca prostredníctvom systému JOSEPHINE ako skeny, resp. kópie originálnych dokladov a dokumentov alebo ich kópií.
	7. K  ponuke predloženej prostredníctvom systému JOSEPHINE musia byť pripojené doklady
	a dokumenty tvoriace obsah ponuky, požadované v týchto súťažných podkladoch k termínu predloženia ponuky platné a aktuálne.
	8. V prípade, ak sú doklady, ktoré tvoria ponuku, vydávané orgánom verejnej správy (alebo inou povinnou inštitúciou) priamo v digitálnej podobe, môže záujemca vložiť do systému tento digitálny doklad (vrátane jeho úradného prekladu). Záujemca je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.
	9. Verejný obstarávateľ podľa § 49 ods. 7 ZVO požiada uchádzača v lehote nie kratšej ako päť pracovných dní od doručenia žiadosti o predloženie originálneho dokumentu, úradne osvedčenej kópie originálneho dokumentu alebo zaručenej konverzie, ak bude mať pochybnosti o pravosti predloženého dokumentu,
	alebo ak to bude potrebné pre zabezpečenie riadneho priebehu verejného obstarávania.
	10. Všetky náklady a výdavky spojené s prípravou a predložením ponuky znáša záujemca bez finančného nároku voči verejnému obstarávateľovi.

### Doplnenie, zmena a odvolanie ponuky

* 1. Uchádzač môže ponuku predloženú prostredníctvom systému JOSEPHINE dodatočne doplniť, zmeniť
	alebo vziať späť do uplynutia lehoty na predkladanie ponúk podľa bodu 8.1. týchto súťažných podkladov. V takomto prípade uchádzač postupuje obdobne ako pri vložení prvotnej ponuky (kliknutím na tlačidlo ,,Stiahnuť ponuku“ a predložením novej ponuky).

### Variantné riešenie

* 1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

### Dôvernosť verejného obstarávania

* 1. Uchádzač v ponuke označí, ktoré skutočnosti považuje za dôverné. Podľa zákona o verejnom obstarávaní môžu byť dôvernými informáciami výhradne: obchodné tajomstvo, technické riešenia
	a predlohy, návody, výkresy, projektové dokumentácie, modely, spôsob výpočtu jednotkových cien.

### Elektronická aukcia

* 1. Nepoužije sa.

## Časť VI.

## Otváranie a vyhodnotenie ponúk

### Otváranie ponúk

* 1. Otváranie ponúk sa uskutoční elektronicky dňa **xx.xx.2025 o xx.xx hod**.
	2. Otváranie ponúk je neverejné. V súlade s § 61 ods. 4 ZVO verejný obstarávateľ údaje z otvárania ponúk nezverejňuje a neposiela uchádzačom ani zápisnicu z otvárania ponúk.

### Vyhodnotenie ponúk

* 1. Verejný obstarávateľ pristúpi k vyhodnoteniu predložených ponúk z pohľadu splnenia požiadaviek
	na predmet zákazky podľa § 53 ZVO.
	2. Verejný obstarávateľ rozhodol, že vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk, pričom postupuje primerane podľa § 55 ods. 1 ZVO.

### Informácia o výsledku vyhodnotenia ponúk a uzavretie zmluvy

* 1. Verejný obstarávateľ zašle v súlade s § 55 ZVO informáciu o výsledku vyhodnotenia ponúk.
	Verejný obstarávateľ pristúpi k uzavretiu zmluvy podľa § 56 ZVO. Verejný obstarávateľ vyzve uchádzača na poskytnutie súčinnosti k podpisu zmluvy.
	2. Verejný obstarávateľ **neuzavrie zmluvu** s úspešným uchádzačom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „register partnerov verejného sektora“) a nie je zapísaný v registri partnerov verejného sektora alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo úspešným uchádzačom, ktorý má povinnosť zapisovať sa do registra partnerov verejného sektora a ktorý má ako konečného užívateľa výhod zapísanú osobu podľa § 11 ods. 1 písm. c) ZVO alebo ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora majú v registri partnerov verejného sektora zapísaného ako konečného užívateľa výhod osobu podľa § 11 ods. 1 písm. c) ZVO.
	3. **Verejný obstarávateľ bude požadovať v rámci poskytovania riadnej súčinnosti potrebnej pre uzavretie zmluvy od úspešného uchádzač predložiť:**
1. **údaje o všetkých známych subdodávateľoch** v rozsahu podľa prílohy č. 4 týchto súťažných podkladov,
2. **vyhlásenie o tom, že konečným užívateľom výhod** uchádzača alebo jeho subdodávateľa, ktorý má povinnosť zapisovať sa do registra partnerov verejného sektora, **nie je niektorá z osôb podľa § 11 ods. 1 písm. c) ZVO**,
3. **Čestné vyhlásenie k uplatňovaniu medzinárodných sankcií** uchádzača, v rozsahu podľa prílohy č. 5 týchto súťažných podkladov.

### Zrušenie použitého postupu zadávania zákazky

* 1. Verejný obstarávateľ zruší verejné obstarávanie podľa ustanovenia § 57 ods. 1 ZVO a môže zrušiť použitý postup zadávania zákazky podľa ustanovenia § 57 ods. 2 ZVO.
	2. Verejný obstarávateľ si vyhradzuje právo zrušiť postup zadávania zákazky, ak uchádzač umiestnený na prvom mieste v poradí ponúkol cenu za celý predmet zákazky vyššiu ako predpokladaná hodnota zákazky.

### Aplikácia zákona o verejnom obstarávaní

* 1. Skutočnosti neupravené v tomto dokumente sa spravujú príslušnými ustanoveniami zákona o verejnom obstarávaní.